**ПРЕДЛОГ ЗАКОНА**

**О ПОТВРЂИВАЊУ СПОРАЗУМA ИЗМЕЂУ ВЛАДЕ РЕПУБЛИКЕ СРБИЈЕ И**

ВЛАДЕ републике хондурас

О УЗАЈАМНОМ УКИДАЊУ ВИЗА

Члан 1.

Потврђује се Споразум између Владе Републике Србије и Владе Републике Хондурас о узајамном укидању виза, потписан у Њујорку, 25. септембра 2025. године, у оригиналу на српском, шпанском и енглеском језику.

Члан 2.

Текст Споразумa између Владе Републике Србије и Владе Републике Хондурас о узајамном укидању виза у оригиналу на српском језику гласи:

**СПОРАЗУМ**

**ИЗМЕЂУ ВЛАДЕ РЕПУБЛИКЕ СРБИЈЕ И**

**ВЛАДЕ републике хондурас**

**О УЗАЈАМНОМ УКИДАЊУ ВИЗА**

Влада Републике Србије и Влада Републике Хондурас (у даљем тексту: „Уговорне стране”),

У жељи да ојачају пријатељство и сарадњу између Републике Србије и   
Републике Хондурас, и у циљу олакшања путовања држављана Републике Србије и држављана Републике Хондурас,

Постигле су следећи споразум:

**Члан 1**

Држављанима држава Уговорних страна, носиоцима важећих путних исправа наведених у Анексу овог споразума, дозвољава се улазак, боравак, излазак и транзит без визе на територији државе друге Уговорне стране под условом да дужина њиховог   
боравка не прелази следећи период:

1. За држављане Републике Србије – максимум од сто двадесет (120) дана од   
   датума првог уласка на територију Хондураса.
2. За држављане Републике Хондурас – максимум од деведесет (90) дана у   
   оквиру сто осамдесет (180) дана од датума првог уласка на територију   
   Републике Србије.

Држављани држава Уговорних страна током периода наведеног у ставу 1 овог   
члана неће се запошљавати, било да је у питању самозапошљавање или било која друга приватна плаћена делатност.

Анекс споразума који се односи на став 1 овог члана чини саставни део овог споразума.

**Члан 2**

Држављани држава Уговорних страна, који намеравају да уђу на територију државе друге Уговорне стране у периоду који је дужи од рокова наведених у ставу 1   
члана 1 овог споразума имају обавезу да прибаве визу у дипломатско - конзуларном представништву државе друге Уговорне стране пре уласка на њену територију.

**Члан 3**

1. Држављани држава Уговорних страна, у случају губитка или оштећења   
важећих путних исправа које су наведене у Анексу овог споразума за време њиховог боравка на територији државе друге Уговорне стране, одмах ће обавестити надлежне органе те државе који, у том случају, издају потврду којом се прихвата пријем   
обавештења о губитку наведене путне исправе.

2. Дипломатско - конзуларно представништво држава Уговорних страна обезбеђује лицима из става 1 овог члана важећу путну исправу за повратак у њихову државу.

**Члан 4**

Држављани држава Уговорних страна носиоци важећих путних исправа наведених у Анексу овог споразума, улазиће, излазити и транзитирати кроз територију државе друге Уговорне стране на граничним прелазима у складу са прописима држава Уговорних страна.

**Члан 5**

Овај споразум не изузима лица наведена у члану 1 овог споразума од обавезе поштовања свих закона и прописа који су на снази током боравка на територији друге Уговорне стране.

**Члан 6**

Свака Уговорна страна задржава право да ускрати улазак, скрати или откаже   
боравак на својој територији лицима наведеним у члану 1 овог споразума, под условом   
да се сматрају непожељним или неприхватљивим или особама која угрожавају јавни ред, јавно здравље или националну безбедност.

**Члан 7**

1. Уговорне стране ће разменити дипломатским путем узорке својих важећих   
путних исправа који су наведени у Анексу овог споразума најкасније 30 (тридесет) дана   
од датума закључења овог споразума.

2. Ако се уведу нове путне исправе у односу на наведене у Анексу овог споразума или се важеће измене, Уговорне стране ће одмах обавестити једна другу и разменити њихове узорке дипломатским путем, најкасније тридесет (30) дана пре њиховог   
званичног увођења.

**Члан 8**

Сваки спор који настане у вези са тумачењем или спровођењем овог споразума решаваће се дипломатским путем.

**Члан 9**

1. Свака Уговорна страна може привремено да обустави примену овог споразума делимично или у целини из разлога националне безбедности, јавног реда или јавног здравља.

2. Уговорна страна која одлучи да обустави примену овог споразума из разлога наведених у ставу 1 овог члана, обавештава другу Уговорну страну на исти начин, у   
случају престанка обуставе.

**Члан 10**

1. Овај споразум се закључује на неодређени период и ступа на снагу тридесетог (30-ог) дана од дана пријема последњег писаног обавештења, дипломатским путем, да су испуњени услови прописани националним законодавством Уговорних страна за ступање овог споразума на снагу.

2. Свака Уговорна страна може захтевати, дипломатским путем, у писаном   
облику, измене и допуне овог споразума. Све измене и допуне које Уговорне стране договоре ступају на снагу на начин предвиђен у ставу 1 овог члана.

3. Свака Уговорна страна може да откаже овај споразум обавештавајући о томе другу Уговорну страну дипломатским путем. У том случају, отказ ступа на снагу деведесетог (90-ог) дана од датума пријема обавештења о отказивању друге Уговорне стране.

Сачињено у Њујорку , дана 25.9.2025. године, у два оригинална   
примерка, сваки на српском, шпанском и енглеском језику, при чему су сви текстови једнако веродостојни. У случају различитог тумачења, меродаван је текст на енглеском језику.

**ЗA ВЛАДУ ЗА ВЛАДУ**

**РЕПУБЛИКЕ СРБИЈЕ РЕПУБЛИКЕ ХОНДУРАС**

**Анекс Споразума**

**између Владе Републике Србије**

**и Владе Републике Хондурас**

**о узајамном укидању виза**

Листа путних исправа које се издају држављанима Републике Србије за

улазак, излазак, транзит и боравак на територији Републике Хондурас:

* Пасош Републике Србије
* Службени пасош Републике Србије
* Дипломатски пасош Републике Србије
* Путни лист Републике Србије (само за повратак у Републику Србију)

Листа путних исправа које се издају држављанима Републике Хондурас за

улазак, излазак, транзит и боравак на територији Републике Србије:

* Пасош Републике Хондурас
* Службени пасош Републике Хондурас
* Дипломатски пасош Републике Хондурас
* Путни лист Републике Хондурас (само за повратак у Републику Хондурас)

Члан 3.

Овај закон ступа на снагу осмог дана од дана објављивања у „Службеном гласнику Републике Србије – Међународни уговори”.